'એ દિલ હે મુશ્કિલ' સાથે જ રિલિઝ થયેલી ફિલ્મ 'શિવાય' દર્શકોની આશા પર ખરી ઉતરી નથી. ફિલ્મ 'યુ, મી ઓર હમ' બાદ આ ફિલ્મમાં ફરીથી અજય દેવગણે ડિરેક્ટર બનવાનો પ્રયાસ કર્યો છે, જેને આંશિક સફળતા મળી છે. વળી આ ફિલ્મમાં અજય દેવગણે પોતાના 25 વર્ષના કરિયરમાં પહેલીવાર કિસિંગ સિન પણ આપ્યો છે, જેને કારણે ફિલ્મ થોડી ચર્ચામાં રહી હતી. આ અંગે અમિતાભ બચ્ચને કોમેન્ટ પણ કરી હતી. કરણ જોહરની 'એ દિલ હે મુશ્કિલ' માટે લોકોને ભારે જિજ્ઞાસા હોવાથી આ ફિલ્મને થોડું નુકસાન ગયું છે. આ ફિલ્મનો પ્લસ પોઇન્ટ અજયના એક્શન સિન અને કલાકારોની એક્ટિંગ છે. અજય દેવગણ, સાઇશા સેહગલ, એરિકા અને ખાસ તો અજયની દિકરીના રોલમાં એબીગેલ ઇમ્સની એક્ટિંગ ખૂબ વખણાઇ હતી. જો કે, ફિલ્મનો સેકન્ડ હાફ થોડો ધીરો અને લાંબો હોવાને કારણે દર્શકોને ફિલ્મ એટલી ગમી નહોતી. ફિલ્મની વર્તા પણ ઘણી પ્રેડિક્ટેબલ હતી.